'आप' से पहले कांग्रेस के असरदार नेता रहे हैं सुखपाल सिंह खैरा  
2007 से 2012 तक पंजाब विधानसभा में विपक्ष के नेता थे खैरा
2012 में चुनाव हारे और 2017 में आप के टिकट पर जीते
सुखपाल के पिता सुखविंदर सिंह खैरा अकाली सरकार में शिक्षा मंत्री थे
खालिस्तान को लेकर जनमत संग्रह करने का कथित रूप से समर्थन करने पर सुखपाल खैरा और उनकी पार्टी आप घिर गई है. सुखपाल खैरा ने इस बात से इनकार किया है कि उन्होंने खालिस्तान के मुद्दे  पर जनमत संग्रह का समर्थन किया था. इस मामले में सुखपाल खैरा ने दिल्ली आकर डिप्टी सीएम मनीष सिसोदिया से मुलाकात की और सफाई दी. बताया जाता है कि सिसोदिया ने खैरा को जमकर फटकारा. सिसोदिया ने कहा कि जनमत संग्रह जैसे बयानों को पार्टी बिल्कुल बर्दाश्त नहीं करेगी. इस मुलाकात के बाद खैरा ने विरोधी नेताओं को चुनौती दी कि वे उनके बयान का वीडियो क्लिप दिखाएं.